Hrabowa
Hrabowa (němsce Großgrabe)[1] je sydlišćo w sakskej Hornjej Łužicy. Leži w sewjerozapadźe Budyskeho wokrjesa a słuša wot lěta 1997 k městu Njedźichowej.
Stawizny[wobdźěłać | žórłowy tekst wobdźěłać]
Nawsowc naspomni so hižo w lěće 1225 k prěnjemu razej jako Grabowe.[2] Mjeno pochadźa wot štomoweho mjena hrab. 1481 běše Hrabowa z ryćerskim sydłom. Tež w 16. lětstotku wukonješe tamniše ryćerkubło ležownostne knjejstwo we wsy. We 18. lětstotku słušeše Hrabowa ke Kinsporskemu stawowemu knjejstwu.
Prěnjotnje słušachu wobydlerjo Hraboweje do Kamjenskeje wosady, hižo wokoło lěta 1500 mějachu pak swójsku wosadnu cyrkej. Do Hrabowskeje ewangelskeje wosady słušeja tež Nadrózna Hrabowka, Wětnica a Bólericy (wot 1830/40).
Ludnosć bě hač do 17. lětstotka přewažnje serbskorěčna. 1691 rozprawješe wosadny farar Christian Prätorius, zo bě so Hrabowa w běhu 20 do 40 lět z němskej wjesku stała.[3]
Žórła[wobdźěłać | žórłowy tekst wobdźěłać]
- ↑ Walter Wenzel: Oberlausitzer Ortsnamenbuch. LND, Budyšin 2008, str. 70.
- ↑ Hrabowa w Digitalnym stawizniskim zapisu městnow Sakskeje (němsce)
- ↑ Přir. Friedrich Pollack: Kirche – Sprache – Nation. LND, Budyšin 2018, str. 190
Wotkaz[wobdźěłać | žórłowy tekst wobdźěłać]
Ćisow (Zeißholz) | Hrabowa (Großgrabe) | Nadrózna Hrabowka (Straßgräbchen) | Njedźichow (Bernsdorf) | Wětnica (Wiednitz)
szl_Latn szl_Latn pol_Latn szl_Latn szl_Latn szl_Latn pol_Latn ltz_Latn szl_Latn deu_Latn pol_Latn szl_Latn